Komisijos Reglamentas (EB) Nr. 2426/2000
2000 m. spalio 31 d.
iš dalies keičiantis Reglamentą (EEB) Nr. 94/92, nustatantį išsamias Tarybos reglamente (EEB) Nr. 2092/91 numatytos importo iš trečiųjų šalių tvarkos įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 2020/2000 [2], ypač į jo 11 straipsnio 1 dalies a punktą,
kadangi:
(1) Reglamento (EEB) Nr. 2092/91 11 straipsnio 1 dalies a punkte nustatyta, kad iš Bendrijai nepriklausančios šalies importuojami produktai gali būti parduodami tik tada, kai jie yra kilę iš trečiosios šalies, nurodytos sąraše, sudarytame remiantis Reglamento (EEB) Nr. 2092/91 11 straipsnio 2 dalyje nustatytomis sąlygomis. Tas sąrašas yra nustatytas Komisijos reglamento (EEB) Nr. 94/92 [3] su paskutiniais pakeitimais, padarytais Reglamentu (EB) Nr. 1616/2000 [4], priede.
(2) Argentinos institucijos, remdamosi Reglamentu (EEB) Nr. 94/92, paprašė Komisijos įtraukti naują kontrolės ir sertifikavimo instituciją.
(3) Argentinos institucijos pateikė Komisijai visas būtinas garantijas ir informaciją, įrodančią, kad naujoji kontrolės ir sertifikavimo institucija atitinka Reglamento (EEB) Nr. 2092/91 11 straipsnio 2 dalyje nustatytus kriterijus.
(4) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 94/92 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. spalio 31 d.